Harry Gregg

Harry Gregg (født 27. oktober 1932, død 16. februar 2020) var en nordirsk fotballspiller og trener. Han var keeper for Manchester United på slutten av 1950-tallet og første halvdel av 1960-tallet. Han overlevde München-ulykken i 1958, hvor han bare fikk lettere skader, og sies å ha reddet livet til flere andre passasjerer ved å dra dem ut fra det brennende flyvraket.

Gregg ankom Manchester United kun halvannen måned før flyulykken. Gregg, som allerede var nordirsk landslagskeeper, ble kjøpt fra andredivisjonsklubben Doncaster Rovers FC i desember 1957, og han gikk rett inn på laget. I Uniteds første kamp etter flyulykken, var Gregg og Bill Foulkes de to eneste fra klubbens ordinære førstelag som var i stand til å spille. Han var med på å vinne FA-cupen i 1963, men ble aldri ligamester. Da United vant ligaen i 1964/65, mistet Gregg hele sesongen på grunn av skade, og da klubben vant et nytt ligagull i 1966/67 hadde han blitt solgt til Stoke City FC.

Til sammen spilte Gregg 249 kamper for Manchester United. Han spilte også 25 landskamper for , og deltok i fotball-VM i 1958. Etter at spillerkarrieren tok slutt i 1967, var han manager i Shrewsbury Town FC, Swansea City AFC, Crewe Alexandra FC og Carlisle United FC.

Han ble i 2018 forfremmet til offiser (OBE) av Order of the British Empire.The London Gazette, supplement 62507, 29. desember 2018, s. N11.

 Referanser 

 Eksterne lenker 



Kategori:Nordirske fotballspillere
Kategori:Nordirske fotballtrenere
Kategori:Spillere i Fotball-VM 1958
Kategori:Fotballspillere for Coleraine FC
Kategori:Fotballspillere for Doncaster Rovers FC
Kategori:Fotballspillere for Manchester United FC
Kategori:Fotballspillere for Stoke City FC
Kategori:Fotballtrenere for Shrewsbury Town FC
Kategori:Fotballtrenere for Swansea City AFC
Kategori:Fotballtrenere for Crewe Alexandra FC
Kategori:Fotballtrenere for Carlisle United FC
Kategori:Personer fra Magherafelt
Kategori:Personer fra Coleraine
Kategori:Order of the British Empire (OBE)